María Antonia Santos Plata (Cincelada, departament de Santander, 10 d'abril de 1782 - El Socorro, 28 de juliol de 1819) va ser una de les heroïnes de la Independència de Colòmbia. Considerada com una de les dones més representatives de la lluita per la independència juntament amb Policarpa Salavarrieta i Manuelita Sáenz, Antonia Santos es va unir a la causa de l'independentista veneçolà Simón Bolívar. Va crear la guerrilla de Coromoro i Cincelada, la primera que es va formar a la província del Socorro per tal de lluitar contra la invasió espanyola i el seu germà Fernando Santos Plata esdevingué un dels caps d'aquesta guerrilla. Aquest grup va interceptar les comunicacions de les tropes reialistes, s'aprovisionaven i mantenien informades les forces rebels i van tenir un rol important durant les batalles del Pantà de Vargas i de Boyacá.